CELEX: 22018D0811
Language: hu
Date: 2017-06-16 00:00:00
Title: Az EGT Vegyes Bizottság 109/2017 határozata (2017. június 16.) az Európai Gazdasági Térségről szóló megállapodás XX. mellékletének (Környezet) módosításáról [2018/811]

7.6.2018   
               
               
                  HU
               
               
                  Az Európai Unió Hivatalos Lapja
               
               
                  L 142/41
               
            AZ EGT VEGYES BIZOTTSÁG 109/2017 HATÁROZATA
      (2017. június 16.)
      az Európai Gazdasági Térségről szóló megállapodás XX. mellékletének (Környezet) módosításáról [2018/811]
      AZ EGT VEGYES BIZOTTSÁG,
      tekintettel az Európai Gazdasági Térségről szóló megállapodásra (a továbbiakban: az EGT-megállapodás) és különösen annak 98. cikkére,
      mivel:
      
                  (1)
               
               
                  A könnyű haszongépjárművek szén-dioxid-kibocsátásának csökkentésére irányuló közösségi integrált megközelítés keretében az új személygépkocsikra vonatkozó kibocsátási követelmények meghatározásáról szóló, 2009. április 23-i 443/2009/EK európai parlamenti és tanácsi rendeletet (1) bele kell foglalni az EGT-megállapodásba.
               
            
                  (2)
               
               
                  Az új személygépkocsik nyilvántartásba vett adatainak a 443/2009/EK európai parlamenti és tanácsi rendelet szerinti nyomon követéséről és bejelentéséről szóló, 2010. november 10-i 1014/2010/EU bizottsági rendeletet (2) bele kell foglalni az EGT-megállapodásba.
               
            
                  (3)
               
               
                  A 443/2009/EK európai parlamenti és tanácsi rendelet 11. cikke szerinti, a fajlagos CO2 -kibocsátási célérték alóli mentesítésre irányuló kérelemre vonatkozó részletes rendelkezések megállapításáról szóló, 2011. január 26-i 63/2011/EU bizottsági rendeletet (3) bele kell foglalni az EGT-megállapodásba.
               
            
                  (4)
               
               
                  A 443/2009/EK európai parlamenti és tanácsi rendelet alapján a személygépkocsik szén-dioxid-kibocsátásának csökkentésére szolgáló innovatív technológiák jóváhagyási és minősítési eljárásának megállapításáról szóló, 2011. július 25-i 725/2011/EU bizottsági végrehajtási rendeletet (4) bele kell foglalni az EGT-megállapodásba.
               
            
                  (5)
               
               
                  Az 1014/2010/EU rendeletnek a személygépkocsi-gyártók által észlelt hibákra vonatkozó értesítések egységes formátumának megállapítása céljából történő módosításáról szóló, 2012. május 22-i 429/2012/EU bizottsági végrehajtási rendeletet (5) bele kell foglalni az EGT-megállapodásba.
               
            
                  (6)
               
               
                  Az 1014/2010/EU rendeletnek az új személygépkocsik által kibocsátott szén-dioxid-mennyiség nyomon követésére vonatkozó bizonyos követelmények tekintetében történő módosításáról szóló, 2013. április 30-i 396/2013/EU bizottsági végrehajtási rendeletet (6) bele kell foglalni az EGT-megállapodásba.
               
            
                  (7)
               
               
                  A 443/2009/EK európai parlamenti és tanácsi rendeletnek az új személygépkocsik által kibocsátott szén-dioxid-mennyiség nyomon követése tekintetében történő módosításáról szóló, 2013. április 30-i 397/2013/EU bizottsági rendeletet (7) bele kell foglalni az EGT-megállapodásba.
               
            
                  (8)
               
               
                  A 443/2009/EK rendeletnek az új személygépkocsikra vonatkozó 2020. évi CO 2 -kibocsátás-csökkentési célérték elérésére alkalmas módozatok meghatározása tekintetében történő módosításáról szóló, 2014. március 11-i 333/2014/EU európai parlamenti és tanácsi rendeletet (8) bele kell foglalni az EGT-megállapodásba.
               
            
                  (9)
               
               
                  A 443/2009/EK Európai Parlament és tanácsi rendelet I. mellékletének a 2011-ben, 2012-ben és 2013-ban nyilvántartásba vett új személygépjárművek tömege alakulásának figyelembevétele érdekében történő módosításáról szóló, 2014. október 31-i (EU) 2015/6 felhatalmazáson alapuló bizottsági rendeletet (9) bele kell foglalni az EGT-megállapodásba.
               
            
                  (10)
               
               
                  A 443/2009/EK rendelet hatályon kívül helyezi az EGT-megállapodásba foglalt 1753/2000/EK európai parlamenti és tanácsi határozatot (10), amelyet következésképpen el kell hagyni az EGT-megállapodásból.
               
            
                  (11)
               
               
                  Az EGT-megállapodás XX. mellékletét ennek megfelelően módosítani kell,
               
            ELFOGADTA EZT A HATÁROZATOT:
      1. cikk
      Az EGT-megállapodás XX. melléklete a következőképpen módosul:
      
                  1.
               
               
                  A 21ae. pont (1753/2000/EK európai parlamenti és tanácsi határozat) szövege helyébe a következő szöveg lép:
                  „32009 R 0443: az Európai Parlament és a Tanács 443/2009/EK rendelete (2009. április 23.) a könnyű haszongépjárművek szén-dioxid-kibocsátásának csökkentésére irányuló közösségi integrált megközelítés keretében az új személygépkocsikra vonatkozó kibocsátási követelmények meghatározásáról (HL L 140., 2009.6.5., 1. o.), az alábbi módosításokkal:
                  
                              —
                           
                           
                              
                                 32013 R 0397: a Bizottság 2013. április 30-i 397/2013/EU rendelete (HL L 120., 2013.5.1., 4. o.),
                           
                        
                              —
                           
                           
                              
                                 32014 R 0333: az Európai Parlament és a Tanács 2014. március 11-i 333/2014/EU rendelete (HL L 103., 2014.4.5., 15. o.),
                           
                        
                              —
                           
                           
                              
                                 32015 R 0006: a Bizottság 2014. október 31-i (EU) 2015/6 felhatalmazáson alapuló rendelete (HL L 3., 2015.1.7., 1. o.).
                           
                        A rendelet rendelkezései e megállapodás alkalmazásában a következő kiigazításokkal értendők:
                  
                              a)
                           
                           
                              A 7. cikk (2) bekezdése a következő albekezdéssel egészül ki:
                              »Amennyiben a csoportosulás kizárólag az EFTA-államokban letelepedett gyártókból áll, a gyártók az információkat az EFTA Felügyeleti Hatóságnak nyújtják be. Amennyiben a csoportosulásnak legalább egy Unióban letelepedett gyártó és legalább egy EFTA-államban letelepedett gyártó a tagja, a gyártók az információkat a Bizottságnak és az EFTA Felügyeleti Hatóságnak nyújtják be.«
                           
                        
                              b)
                           
                           
                              A 7. cikk (3) bekezdése a következő albekezdéssel egészül ki:
                              »Az EFTA Felügyeleti Hatóság értesíti az EFTA-államokban letelepedett gyártókat.«
                           
                        
                              c)
                           
                           
                              A 7. cikk (4) bekezdése a következő albekezdéssel egészül ki:
                              »Amennyiben a csoportosulás kizárólag az EFTA-államokban letelepedett gyártókból áll, a gyártók együttesen tájékoztatják az EFTA Felügyeleti Hatóságot. Amennyiben a csoportosulásnak legalább egy Unióban letelepedett gyártó a tagja vagy bővítés után legalább egy Unióban letelepedett gyártó a tagja, és legalább egy EFTA-államban letelepedett gyártó a tagja, a gyártók együttesen tájékoztatják a Bizottságot és az EFTA Felügyeleti Hatóságot egyaránt.«
                           
                        
                              d)
                           
                           
                              A 7. cikk (5) bekezdésében »a Szerződés 81. és 82. cikkével« szövegrész alatt az »az EGT-megállapodás 53. és 54. cikkével« szövegrész értendő, valamint a »Közösség« szó alatt az »EGT« szó értendő.
                           
                        
                              e)
                           
                           
                              A 7. cikk (7) bekezdése és a 10. cikk (1) bekezdése »a Bizottsághoz« szövegrész után a »vagy az EFTA Felügyeleti Hatósághoz« szövegrésszel egészül ki.
                           
                        
                              f)
                           
                           
                              Az EFTA-államok által bejelentett adatokat a 8. cikk (4) bekezdésében említett központi nyilvántartásban is tárolják.
                           
                        
                              g)
                           
                           
                              A 8. cikk (4) bekezdése a következő albekezdéssel egészül ki:
                              »Az EFTA Felügyeleti Hatóság végzi el az (1) albekezdésben szereplő számításokat az EFTA-államokban letelepedett gyártók vonatkozásában, és a második albekezdésben szereplőknek megfelelően értesíti az EFTA-államokban letelepedett gyártókat.«
                           
                        
                              h)
                           
                           
                              A megállapodás 1. jegyzőkönyvének sérelme nélkül a 8. cikk (5) és (6) bekezdése, valamint a 11. cikk (3), (4), (5) és (6) bekezdése a »Bizottságot« szövegrész után a »vagy adott esetben az EFTA Felügyeleti Hatóságot« szövegrésszel egészül ki.
                           
                        
                              i)
                           
                           
                              A 9. cikk (1) bekezdése a következő albekezdésekkel egészül ki:
                              »Ha a gyártó vagy a csoportosulás vezetője egy EFTA-államban letelepedett, az EFTA Felügyeleti Hatóság rója ki a többletkibocsátási díjat.
                              A többletkibocsátási díj összegét a Bizottság és az EFTA Felügyeleti Hatóság között az EU-ban, illetve az EFTA-államokban nyilvántartásba vett új személygépkocsik nyilvántartásba vételének arányában osztják el, az EGT-ben nyilvántartásba vett új személygépkocsik teljes számához viszonyítva.«
                           
                        
                              j)
                           
                           
                              A 9. cikk (3) bekezdése a következő albekezdésekkel egészül ki:
                              »Az Európai Bizottság a többletkibocsátási díj beszedésére létrehozott eszközeit alkalmazza a 2012/100/EU bizottsági határozat (1) bekezdése szerint az EU-ban letelepedett gyártók EFTA-államokban nyilvántartásba vett személygépkocsijainak vonatkozásában is.
                              Az EFTA Felügyeleti Hatóság meghatározza az (1) bekezdésben említett többletkibocsátási díjak beszedésének eszközeit. Ezek az eszközök a Bizottság eszközein alapulnak.«
                           
                        
                              k)
                           
                           
                              A 9. cikk (4) bekezdése a következő albekezdéssel egészül ki:
                              »Az EFTA-államok esetében az EFTA-államok határozzák meg a többletkibocsátási díjak összegeinek allokációját.«
                           
                        
                              l)
                           
                           
                              A megállapodás 1. jegyzőkönyvének sérelme nélkül a 11. cikk (2) bekezdésének és (4) bekezdésének második albekezdésében a »Bizottság« szót követően a szöveg a », vagy egy EFTA-államban letelepedett gyártó esetében az EFTA Felügyeleti Hatóság« szövegrésszel egészül ki.
                           
                        
                              m)
                           
                           
                              A 12. cikk (2) bekezdése a következő albekezdéssel egészül ki:
                              »Az EFTA-államokban letelepedett beszállító vagy gyártó az e cikk szerinti kérelmét a Bizottságnak küldi meg. A Bizottság az e cikk alapján beküldött többi kérelemmel azonos prioritással kezeli a ilyen kérelmeket.«
                           
                        
                              n)
                           
                           
                              A 12. cikk (4) bekezdése a következő albekezdéssel egészül ki:
                              »Az e cikk szerinti innovatív technolódiákat jóváhagyó bizottsági határozatok általánosan alkalmazandóak és bele kell foglalni őket az EGT-megállapodásba.«
                           
                        
                              o)
                           
                           
                              A rendelet nem alkalmazandó Liechtensteinre.”
                           
                        
            
                  2.
               
               
                  A melléklet a 21ae. pont (1753/2000/EK európai parlamenti és tanácsi határozat) után a következő szöveggel egészül ki:
                  
                              „21aea.
                           
                           
                              
                                 32011 R 0063: a Bizottság 63/2011/EU rendelete (2011. január 26.) a 443/2009/EK európai parlamenti és tanácsi rendelet 11. cikke szerinti, a fajlagos CO2-kibocsátási célérték alóli mentesítésre irányuló kérelemre vonatkozó részletes rendelkezések megállapításáról (HL L 23., 2011.1.27., 16. o.).
                              A rendelet e megállapodás alkalmazásában a következő kiigazításokkal értendő:
                              
                                          a)
                                       
                                       
                                          A megállapodás 1. jegyzőkönyvének sérelme nélkül a 7. cikk (1) bekezdése a »Bizottság« szövegrész után a »vagy adott esetben az EFTA Felügyeleti Hatóság« szövegrésszel egészül ki.
                                       
                                    
                                          b)
                                       
                                       
                                          A 7. cikk (2) bekezdése, valamint az I. mellékletben szereplő e-mail-cím nem alkalmazandó az EFTA Felügyeleti Hatóság tekintetében.
                                       
                                    
                        
                              21aeb.
                           
                           
                              
                                 32011 R 0725: a Bizottság 725/2011/EU végrehajtási rendelete (2011. július 25.) a 443/2009/EK európai parlamenti és tanácsi rendelet alapján a személygépkocsik szén-dioxid-kibocsátásának csökkentésére szolgáló innovatív technológiák jóváhagyási és minősítési eljárásának megállapításáról (HL L 194., 2011.7.26., 19. o.).
                           
                        
                              21aec.
                           
                           
                              
                                 32010 R 1014: a Bizottság 1014/2010/EU rendelete (2010. november 10.) az új személygépkocsik nyilvántartásba vett adatainak a 443/2009/EK európai parlamenti és tanácsi rendelet szerinti nyomon követéséről és bejelentéséről (HL L 293., 2010.11.11., 15. o.), az alábbi módosításokkal:
                              
                                          —
                                       
                                       
                                          
                                             32012 R 0429: a Bizottság 2012. május 22-i 429/2012/EU végrehajtási rendelete (HL L 132., 2012.5.23., 11. o.),
                                       
                                    
                                          —
                                       
                                       
                                          
                                             32013 R 0396: a Bizottság 2013. április 30-i 396/2013/EU végrehajtási rendelete (HL L 120., 2013.5.1., 1. o.).
                                       
                                    A rendelet rendelkezései e megállapodás alkalmazásában a következő kiigazításokkal értendők:
                              
                                          a)
                                       
                                       
                                          A 8. és 9. cikkben a »Bizottság« szót követően a szöveg a », vagy egy EFTA-államban letelepedett gyártó esetében az EFTA Felügyeleti Hatóság« szövegrésszel egészül ki.
                                       
                                    
                                          b)
                                       
                                       
                                          A 9. cikk (5) bekezdése nem alkalmazandó az EFTA Felügyeleti Hatóság tekintetében.”
                                       
                                    
                        
            2. cikk
      A 443/2009/EK, az 1014/2010/EU, a 63/2011/EU, a 397/2013/EU és a 333/2014/EU rendeletnek, a 725/2011/EU, a 429/2012/EU és a 396/2013/EU végrehajtási rendeletnek, valamint az (EU) 2015/6 felhatalmazáson alapuló rendeletnek az Európai Unió Hivatalos Lapja EGT-kiegészítésében közzéteendő izlandi és norvég nyelvű szövege hiteles.
      3. cikk
      Ez a határozat 2017. június 17-én lép hatályba, feltéve, hogy az EGT-megállapodás 103. cikkének (1) bekezdésében előírt összes bejelentést megtették (*1).
      4. cikk
      Ezt a határozatot az Európai Unió Hivatalos Lapjának EGT-re vonatkozó részében és EGT-kiegészítésében ki kell hirdetni.
      
         Kelt Brüsszelben, 2017. június 16-án.
         
            
               az EGT Vegyes Bizottság részéről
            
            
               az elnök
            
            Claude MAERTEN
         
      
      
         (1)  HL L 140., 2009.6.5., 1. o.
      
      
         (2)  HL L 293., 2010.11.11., 15. o.
      
      
         (3)  HL L 23., 2011.1.27., 16. o.
      
      
         (4)  HL L 194., 2011.7.26., 19. o.
      
      
         (5)  HL L 132., 2012.5.23., 11. o.
      
      
         (6)  HL L 120., 2013.5.1., 1. o.
      
      
         (7)  HL L 120., 2013.5.1., 4. o.
      
      
         (8)  HL L 103., 2014.4.5., 15. o.
      
      
         (9)  HL L 3., 2015.1.7., 1. o.
      
      
         (10)  HL L 202., 2000.8.10., 1. o.
      
      
         (*1)  Alkotmányos követelmények fennállását jelezték.